tomron87/hebrew-wikipedia-sentences-corpus huggingface dataset:
ספורטאי שוודי נוסף שהתפרסם במשחקים, אך לא לחיוב, הוא המתאבק ארה אברהמיאן.
אברהמיאן נוצח בשלב חצי הגמר בידי האיטלקי אנדראה מינגוצי, חרף מחאותיו על החלטת שופט שהייתה שגויה בעיניו.
בהמשך ניצח את הצרפתי מלונין נומונבי וזכה במדליית הארד, אך בטקס חלוקת המדליות המשיך להביע את מחאתו בכך שהניח את המדליה בה זכה על הרצפה, בטרם חולקו מדליות הזהב והכסף.
בהמשך האשים את השופטים בקבלת שוחד ואת ראשי הפדרציה הבינלאומית להיאבקות בשחיתות.
בעקבות התקרית החליט הוועד האולימפי הבינלאומי לשלול מאברהמיאן את המדליה בה זכה ולאסור עליו להשתתף באולימפיאדות נוספות.
באולימפיאדת לונדון (2012) השתפרו מעט הישגי המשלחת השוודית, שצברה 8 מדליות, בהן מדליית זהב אחת.
צוות שייטי הסטאר פרדריק לף ומקס סלמינן זכו במדליית הזהב היחידה וגולש הלייזר רסמוס מירגרן זכה במדליית ארד.
הטריאתלטית ליסה נורדן זכתה במדליית כסף, כמו גם הקלע האקאן דאהלבי (בדאבל טראפ) והרוכבת שרה אלגוטסון אוסטהולט (באיוונטינג).
אלגוטסון אוסטהולט גם סיימה במקום הרביעי עם הנבחרת השוודית.
נבחרת הרכיבה האומנותית סיימה במקום החמישי ונבחרת הקפיצות סיימה במקום השישי.
בהיאבקות זכו השוודים בשתי מדליות ארד, בהן זכו ג'ימי לידברג ויוהאן אאורן.
נבחרת הכדוריד זכתה במדליית כסף, לאחר שגברה בחצי הגמר 26–27 על נבחרת הונגריה והפסידה במשחק הגמר 21–22 לנבחרת צרפת.
נבחרת הנשים בכדורגל הודחה ברבע הגמר בידי נבחרת צרפת.
באולימפיאדת ריו דה ז'ניירו (2016) חל שיפור נוסף בהישגי המשלחת השוודית, והיא זכתה ב-11 מדליות, מהן שתי מדליות זהב.
השחיינית שרה שסטרום הייתה הספורטאית הבולטת במשלחת, עם 3 מדליות: מדליית זהב במשחה ל-100 מטר פרפר, עם שיא עולם חדש (55.48 שניות), מדליית כסף במשחה ל-200 מטר חופשי ומדליית ארד במשחה ל-100 מטר חופשי.
בנוסף, סיימה במקום החמישי עם נבחרת השליחות במשחים ל-100X4 מטר חופשי ו-200X4 מטר חופשי.
חברתה לנבחרת, מישל קולמן, סיימה במקום השביעי במשחה ל-200 מטר חופשי.
רוכבת האופניים ג'ני ריסוודס זכתה במדליית הזהב השנייה, במרוץ אופני הרים, ואמה יוהנסון זכתה במדליית כסף במרוץ אופני כביש.
הקלע מרקוס סוונסון זכה במדליית כסף בסקיט, ובשלב המוקדמות קבע שיא אולימפי חדש (123 נקודות).
הרוכב פדר פרדריקסון זכה אף הוא במדליית כסף, בתחרות הקפיצות, וסיים במקום השביעי עם הנבחרת בתחרות הקבוצתית.
נבחרת הרכיבה האמנותית סיימה במקום החמישי, וטינה וילהלמסון-סילפוון סיימה שמינית בתחרות היחידים.
ספורטאי נוסף שזכה במדליית כסף היה שחקן הגולף הנריק סטנסון, בטורניר הגולף הראשון שנערך מזה 112 שנים.
שתי מתאבקות זכו במדליית ארד, סופיה מאטסון וג'ני פרנסון.
פרדריק שן סיים במקום החמישי ויוהאן אאורן במקום השמיני.
נבחרת הנשים בכדורגל השיגה ניצחון אחד בלבד בכל הטורניר, על דרום אפריקה בשלב המוקדמות, אך הדיחה בבעיטות הכרעה את ארצות הברית ברבע הגמר ואת ברזיל בחצי הגמר, וזכתה במדליית הכסף לאחר הפסד בגמר 1–2 לגרמניה.
נבחרת הנשים בכדוריד הודחה בשלב רבע הגמר בידי נורווגיה וסיימה במקום השביעי.
נבחרת הגברים בטניס שולחן הודחה אף היא בשלב רבע הגמר.
הג'ודוקא מרכוס ניימן סיים במקום החמישי, וכך גם לוחמת הטאקוונדו ניקיטה גלאסנביץ'.
השייט מקס סלמינן, שזכה במדליית זהב בלונדון בדגם סטאר, עבר להתחרות בדגם פין, וסיים במקום השישי.
יוספין אולסון סיימה אף היא במקום השישי, בדגם לייזר רדיאל, וכך גם שייטי ה-470 פרדריק ברגסטרם ואנטון דאהלברג.
באתלטיקה, רשמה את ההישג הגבוה ביותר מראף באהטה, שסיימה במקום השישי בריצת 1500 מטר.
סופי סקוג סיימה שביעית בקפיצה לגובה.
באולימפיאדת החורף הראשונה, אולימפיאדת שאמוני (1924), זכה המחליק האומנותי גיליס גרפסטרם במדליית הזהב.
היה זה עבורו תואר אולימפי שני ברציפות, שכן עד ייסודן של אולימפיאדות החורף נערכו תחרויות ההחלקה האומנותית במסגרת המשחקים רגילים, וגרפסטרם ניצח גם באולימפיאדת אנטוורפן (1920).
בתחרויות הקרלינג ייצגו את שוודיה שתי נבחרות, לצד נבחרת בריטניה ונבחרת צרפת.
שתי הנבחרות השוודיות חלקו במקום השני, אך ברישומי הוועד האולימפי הבינלאומי נקבע כי שוודיה זכתה במדליית כסף אחת.
נבחרת ההוקי קרח סיימה במקום הרביעי, לאחר שהפסידה לשלוש הנבחרות האחרות שהעפילו לבית הגמר, קנדה, ארצות הברית ובריטניה.
באולימפיאדת סנט מוריץ (1928) זכו השוודים ב-5 מדליות, בהן שתי מדליות זהב, והם דורגו במקום השלישי בטבלת המדליות, אחרי נורווגיה וארצות הברית.
גיליס גרפסטרם זכה בתואר האולימפי בהחלקה אומנותית בפעם השלישית ברציפות.
בסקי למרחקים ל-50 ק"מ היו כל שלושת הראשונים שוודים: פר-אריק הדלונד זכה בזהב, גוסטף יונסון בכסף וולגר אנדרסון בארד.
נבחרת ההוקי קרח זכתה במדליית הכסף, לאחר שבבית הגמר גבר על נבחרות בריטניה ושווייץ והפסידה לנבחרת קנדה.
גם באולימפיאדת לייק פלאסיד (1932) דורגה שוודיה במקום השלישי, אחרי ארצות הברית ונורווגיה, אף שהישגיה ירדו ל-3 מדליות, בהן מדליית זהב אחת.
סוון אוטרסטרם ניצח בסקי למרחקים ל-18 ק"מ, וסגנו היה אקסל ויקסטרם.
גיליס גרפסטרם איבד לראשונה את התואר בהחלקה אומנותית, והסתפק במדליית הכסף.
באולימפיאדת גרמיש פרטנקירכן (1936) עלו הישגיהם של השוודים ל-7 מדליות, בהן שתי מדליות זהב, והם שוב דורגו במקום השלישי, אחרי נורווגיה והמארחת גרמניה.
בסקי למרחקים ל-50 ק"מ, כל שלושת הזוכים במדליות היו שוודים: אליס ויקלונד, אקסל ויקסטרם ונילס-יואל אנגלונד.
אריק אאוגוסט לארסון ניצח במרוץ ל-18 ק"מ, והיה שותף לזכייתה של נבחרת השליחים ל-10X4 ק"מ במדליית הארד.
סוון סלנגר זכה במדליה הראשונה בסקי חופשי, כשסיים במקום השני בקפיצה מגבעה רגילה, וויוי-אנה הולטן הייתה לשוודית הראשונה שזוכה במדליה אולימפית במשחקי החורף, לאחר שסיימה במקום השלישי בהחלקה אומנותית.
אולימפיאדת סנט מוריץ (1948) הייתה האולימפיאדה היחידה בתולדות שוודיה בה סיימה את המשחקים במקום הראשון בטבלת המדליות, אותו חלקה עם נורווגיה, לאחר שספורטאיה זכו ב-10 מדליות, בהן 4 מדליות זהב.
בסקי למרחקים שלטו השוודים ללא עוררין, עם 6 מתוך 7 המדליות האפשריות וכל מדליות הזהב.
במרוץ ל-18 ק"מ זכו במקומות הראשונים מרטין לונדסטרם, נילס אסטנסון וגונאר אריקסון.
שלושתם גם זכו במדליית הזהב במרוץ השליחים ל-10X4 ק"מ, יחד עם נילס טפ.
במרוץ ל-50 ק"מ ניצח נילס קרלסון, וסגנו היה הראלד אריקסון.
אקה סייפארת זכה במדליית זהב בהחלקה מהירה ל-10,000 מטר ובמדליית כסף במרוץ ל-1,500 מטר.
מחליק מהיר נוסף, גתה הדלונד, זכה במדליית ארד במרוץ ל-5,000 מטר.
במדליה האחרונה זכה סוון איסראלסון, בסקי נורדי משולב.
נבחרת ההוקי קרח סיימה במקום הרביעי, אחרי נבחרות קנדה, צ'כוסלובקיה ושווייץ.
אחרי ההישגים המרשימים בסנט מוריץ, ירדו הישגי המשלחת השוודית באולימפיאדת אוסלו (1952) ל-4 מדליות ארד בלבד.
נבחרת השליחים בסקי למרחקים, בה היו חברים גם טפ ולונדסטרם, זכתה במקום השלישי במרוץ ל-10X4 ק"מ, קארל הולמסטרם עשה זאת בקפיצות סקי מגבעה רגילה, קארל-אריק אספלונד בהחלקה מהירה ל-10,000 מטר, וגם נבחרת ההוקי קרח סיימה במקום השלישי, אחרי קנדה וארצות הברית.
באולימפיאדת קורטינה ד'אמפצו (1956) זכו השוודים ב-10 מדליות, בהן שתי מדליות זהב, והם דורגו במקום החמישי בטבלת המדליות, אחרי ברית המועצות, אוסטריה, פינלנד ושווייץ.
סיקסטן ירנברג היה הספורטאי הבולט במשלחת.
הוא זכה במדליית זהב בסקי למרחקים ל-50 ק"מ, במדליות כסף במרוצים ל-15 ול-30 ק"מ, והיה שותף לזכייתה של נבחרת השליחים ל-10X4 ק"מ במדליית הארד.
סוניה אדסטרם זכתה בשתי מדליות ארד באותו ענף, במרוץ ל-10 ק"מ ובמרוץ השליחות ל-5X3 ק"מ.
ספורטאי בולט נוסף היה סיגוורד אריקסון, שזכה במדליית זהב בהחלקה מהירה ל-10,000 מ' ובמדליית כסף בהחלקה מהירה ל-5,000 מ'.
בנט אריקסון זכה במדליית הכסף בסקי נורדי משולב וגולש הסקי האלפיני סטיג סולנדר זכה במדליית הארד בסלאלום.
גם באולימפיאדת סקוו ואלי (1960) דורגו השוודים במקום החמישי, אחרי ברית המועצות, המשלחת הכלל-גרמנית, ארצות הברית ונורווגיה, לאחר שספורטאיה צברו 7 מדליות, בהן 3 מדליות זהב.
גם במשחקים אלה הניב הסקי למרחקים את מרבית המדליות.
נבחרת הנשים זכתה במדליית הזהב במרוץ השליחות ל-5X3 ק"מ.
סיקסטן ירנברג ניצח במרוץ ל-30 ק"מ וזכה במדליית הכסף במרוץ ל-15 ק"מ.
רולף רמגרד סיים שני במרוץ ל-30 ק"מ ושלישי במרוץ ל-50 ק"מ.
קלאס לסטנדר היה האלוף האולימפי הראשון בביאתלון (במרוץ ל-20 ק"מ) וקייל בקמן זכה במדליית ארד בהחלקה מהירה ל-10,000 מטר.
באולימפיאדת אינסברוק (1964) שוב זכו השוודים ב-7 מדליות וב-3 מדליות זהב, אך הפעם דורגו במקום השביעי.
חמש מהמדליות הושגו בסקי למרחקים.
סיקסטן ירנברג ניצח במרוץ ל-50 ק"מ וזכה במדליית הארד במרוץ ל-15 ק"מ.
אסאר רנלונד היה סגנו של ירנברג במרוץ ל-50 ק"מ, ושניהם היו שותפים לזכייתה של הנבחרת השוודית במדליית הזהב במרוץ השליחים ל-10X4 ק"מ.
נבחרת הנשים סיימה במקום השלישי במרוץ השליחות ל-5X3 ק"מ.
יוני נילסון זכה במדליית הזהב בהחלקה מהירה ל-10,000 מטר ונבחרת ההוקי קרח זכתה במדליית הכסף, לאחר שדורגה אחרי ברית המועצות.
שניים משחקני הנבחרת, סוון טומבה ואולף סטרנר, שהבקיעו 11 שערים כל אחד, היו למלכי השערים של הטורניר.
גם באולימפיאדת גרנובל (1968) דורגו השוודים במקום השביעי, לאחר שזכו ב-8 מדליות, בהן 3 מדליות זהב.
הספורטאית הבולטת במשלחת הייתה טואיני גוסטפסון, שהתחרתה בסקי למרחקים.
היא זכתה בשתי מדליות זהב, במרוצים ל-5 ול-10 ק"מ, והייתה שותפה לזכייתה של הנבחרת השוודית במדליית הכסף במרוץ השליחות ל-5X3 ק"מ.
גונאר לארסון זכה במדליית ארד במרוץ ל-15 ק"מ, והיה שותף לזכיית נבחרת הגברים במדליית הכסף במרוץ השליחים ל-10X4 ק"מ.
יוני הגלין ניצח בהחלקה מהירה ל-10,000 מטר, ואריין סנדלר זכה במדליית הארד באותו מקצה.
נבחרת הביאתלון סיימה במקום השלישי במרוץ השליחים ל-7.5X4 ק"מ ונבחרת ההוקי קרח סיימה במקום הרביעי, אחרי ברית המועצות, צ'כוסלובקיה וקנדה.
באולימפיאדת סאפורו (1972) ירדו הישגיהם של השוודים ל-4 מדליות בלבד, והם דורגו במקום העשירי בטבלת המדליות.
במדליית הזהב היחידה זכה סוון-אקה לונדבק, בסקי למרחקים ל-15 ק"מ.
בהחלקה מהירה, זכה האסה ברייס במדליית כסף במרוץ ל-500 מטר, וגוראן קלאסון זכה במדליית ארד במרוץ ל-1,500 מטר.
הביאתלט לארס-גוראן ארווידסון הגיע למקום השלישי במרוץ ל-20 ק"מ, ונבחרת ההוקי קרח שוב סיימה במקום הרביעי, אחרי ברית המועצות, ארצות הברית וצ'כוסלובקיה.
אולימפיאדת אינסברוק (1976) הייתה החלשה בתולדותיה של שוודיה, לאחר שספורטאיה שבו ממנה עם שתי מדליות ארד בלבד: בני סדרגרן בסקי למרחקים ל-50 ק"מ וגולש הסקי האלפיני אינגמר סטנמרק, בסלאלום ענק.
באולימפיאדת לייק פלאסיד (1980) השתפרו הישגי השוודים ל-4 מדליות, בהן 3 מדליות זהב, ושוודיה דורגה במקום החמישי, אחרי ברית המועצות, גרמניה המזרחית, ארצות הברית ואוסטריה.
אינגמר סטנמרק היה הספורטאי הבולט במשלחת, לאחר שניצח הן בסלאלום והן בסלאלום הענק.
תומאס ואסברג ניצח בסקי למרחקים ל-15 ק"מ ונבחרת ההוקי קרח סיימה במקום השלישי, אחרי ארצות הברית וברית המועצות.
גם באולימפיאדת סרייבו (1984) דורגה שוודיה במקום החמישי (אחרי גרמניה המזרחית, ברית המועצות, ארצות הברית ופינלנד), אך הישגיה היו טובים בהרבה - 8 מדליות, בהן 4 מדליות זהב.
5 מהמדליות הושגו בסקי למרחקים.
גונדה סוואן ניצח במרוץ ל-15 ק"מ, זכה במדליית הכסף במרוץ ל-50 ק"מ, ובארד במרוץ ל-15 ק"מ.
תומאס ואסברג ניצח במרוץ ל-50 ק"מ, ושניהם היו שותפים לזכייתה של נבחרת השליחים במדליית הזהב במרוץ ל-10X4 ק"מ.
בהחלקה מהירה בלט תומאס גוסטפסון, שניצח במרוץ ל-5,000 מ' והגיע שני במרוץ ל-10,000 מ'.
נבחרת ההוקי קרח זכתה במדליית ארד שנייה ברציפות.
באולימפיאדת קלגרי (1988) צברו השוודים 6 מדליות, בהן 4 מדליות זהב, ושוודיה שוב דורגה במקום החמישי, אחרי ברית המועצות, גרמניה המזרחית, שווייץ ופינלנד.
תומאס גוסטפסון שמר על תוארו בהחלקה מהירה ל-5,000 מטר, וניצח גם במרוץ ל-10,000 מטר.
גונדה סוואן זכה אף הוא בשתי מדליות זהב, לאחר שניצח בסקי למרחקים ל-50 ק"מ, והיה שותף לזכייתה של נבחרת השליחים בתואר האולימפי.
לארס-בריה אריקסון זכה במדליית ארד בסקי אלפיני (בסופר G) ונבחרת ההוקי קרח זכתה אף היא במדליית ארד, בפעם השלישית ברציפות.
באולימפיאדת אלברוויל (1992) ירדו הישגיהם של השוודים ל-4 מדליות.
במדליית הזהב היחידה זכתה גולשת הסקי האלפיני פרנילה ויברג, בסלאלום ענק.
הביאתלט מיקאל לפגרן זכה בשתי מדליות ארד, בתחרות היחידים ל-20 ק"מ ויחד עם הנבחרת במרוץ השליחים.
כריסטר מאיבק זכה במדליה הרביעית, מדליית ארד בסקי למרחקים ל-10 ק"מ.
באולימפיאדת לילהאמר (1994) זכו השוודים ב-3 מדליות, בהן שתי מדליות זהב.
לראשונה, אף שוודי לא זכה במדליה אולימפית בסקי למרחקים.
נבחרת ההוקי קרח זכתה בתואר האולימפי הראשון בתולדותיה, לאחר שגברה במשחק הגמר 2–3 על נבחרת קנדה.
גולשת הסקי האלפיני פרנילה ויברג זכתה במדליית זהב במסלול משולב ומארי לינדגרן זכתה במדליית כסף בסקי חופשי.
גם באולימפיאדת נאגנו (1998) זכו השוודים ב-3 מדליות, אך אף אחת מהן לא הייתה מדליית זהב.
ויברג זכתה במדליית כסף בסקי אלפיני (בגלישה במורד), ניקלאס יונסון זכה במדליית כסף בסקי למרחקים ל-50 ק"מ, ונבחרת הנשים בקרלינג זכתה במדליית ארד, לאחר שהפסידה בחצי הגמר לנבחרת דנמרק וגברה על נבחרת בריטניה במשחק על המקום השלישי.
באולימפיאדת סולט לייק סיטי (2002) זכו השוודים ב-7 מדליות, אך גם הפעם אף אחת מהן לא הייתה מדליית זהב.
גולשת הסקי האלפיני אניה פרסון זכתה במדליית כסף בסלאלום ענק ובמדליית ארד בסלאלום.
הביאתלטית מגדלנה פורסברג זכתה בשתי מדליות ארד, במרוצים ל-7.5 ול-15 ק"מ.
הישג נשי נוסף נרשם בהוקי קרח.
נבחרת הנשים זכתה במדליית הארד, לאחר שהפסידה לנבחרת ארצות הברית בחצי הגמר וגברה על נבחרת פינלנד במשחק על המקום השלישי.
נבחרת הגברים סיימה במקום החמישי, אך שחקנה מאטס סונדין היה למלך השערים, לאחר שהבקיע תשעה במהלך הטורניר.
גלישת שלג ריכרד ריכרדסון זכה במדליה הראשונה לזכות שוודיה בענף זה, מדליית כסף במסלול הסלאלום הענק.
פר אלופסון זכה במדליית הארד בסקי למרחקים ל-20 ק"מ.
אולימפיאדת טורינו (2006) הייתה המוצלחת בתולדותיה של שוודיה, עם 14 מדליות, בהן 7 מדליות זהב.
היא דורגה במקום השישי בטבלת המדליות.
הענף הבולט היה סקי למרחקים, עם 5 מדליות, בהן 3 מדליות זהב.
במרוץ הספרינט ניצח ביורן לינד וטוביאס פרדריקסון סיים במקום השלישי.
ביחד, ניצחו שניהם במרוץ הספרינט לזוגות.
לינה אנדרסון ואנה דאהלברג ניצחו במרוץ המקביל לנשים, ונבחרת הגברים זכתה במדליית הארד במרוץ ל-10X4 ק"מ.
בסקי אלפיני בלטה אניה פרסון.
פרסון ניצחה בסלאלום וזכתה גם בשתי מדליות ארד, בגלישה במורד ובמסלול משולב.
אנה אוטוסון זכתה במדליית ארד בסלאלום ענק.
הביאתלטית אנה-קארין אולופסון זכתה במדליית זהב במרוץ ל-12.5 ק"מ ובמדליית כסף במרוץ ל-7.5 ק"מ.
נבחרת ההוקי קרח זכתה במדליית הזהב לאחר שגברה על נבחרת פינלנד 2-3, ומקבילתה הנשית זכתה במדליית הכסף לאחר הפסד 1–4 לנבחרת קנדה.
נבחרת הנשים בקרלינג זכתה במדליית הזהב לאחר שגברה על נבחרת שווייץ.
אחוזי ההצלחה של שחקנית הנבחרת אנטה נורברג, 79%, היו הגבוהים בטורניר.
באולימפיאדת ונקובר (2010) זכו השוודים ב-11 מדליות, בהן 5 מדליות זהב, ודורגו במקום השביעי.
7 מהמדליות הושגו בסקי למרחקים.
מרקוס הלנר ניצח במרוץ ל-30 ק"מ, יוהאן אולסון סיים בו ובמרוץ ל-50 ק"מ במקום השלישי, ושניהם ביחד היו שותפים לזכיית נבחרת השליחים במדליית הזהב.
שרלוט קאלה ניצחה במרוץ ל-10 ק"מ, אנה האג זכתה במדליית הכסף במרוץ ל-15 ק"מ, ושתיהן ביחד זכו במדליית הכסף במרוץ הספרינט לזוגות.
הביאתלט ביורן פרי ניצח במרוץ ל-12.5 ק"מ, ונבחרת הנשים בקרלינג שמרה על תוארה, לאחר שגברה על נבחרת קנדה.
שני גולשי סקי אלפיני זכו במדליות ארד: אניה פרסון במסלול המשולב ואנדרה מיהרר בסלאלום.
נבחרת הנשים בהוקי קרח סיימה במקום הרביעי, לאחר שהפסידה לנבחרת ארצות הברית בחצי הגמר ולנבחרת פינלנד במשחק על מדליית הארד.
באולימפיאדת סוצ'י (2014) זכו השוודים במספר שיא של 15 מדליות, אך רק שתיים מהן היו מדליות זהב.
רוב מוחלט של המדליות, 11, הושג בסקי למרחקים.
במרוץ השליחים ל-10X4 ק"מ זכו השוודים במדליית הזהב, ושלושה מהרצים זכו גם במדליות אישיות: מרקוס הלנר זכה במדליית כסף במרוץ ל-30 ק"מ, ובמרוץ ל-15 ק"מ זכה יוהאן אולסון במדליית כסף ודניאל ריקרדסון זכה בארד.
במרוץ הספרינט זכה תאודור פטרסון במדליית כסף ואמיל ינסון זכה בארד, ושניהם זכו גם במדליית ארד בספרינט הזוגות.
גם במרוץ השליחות זכו השוודיות במדליית הזהב.
אחת הגולשות, שרלוט קאלה, זכתה גם במדליות כסף במרוצים ל-10 ול-15 ק"מ, וגולשת נוספת, אידה אינגמרסדוטר, זכתה גם במדליית ארד בספרינט הזוגות, יחד עם סטינה נילסון.
נבחרת הנשים בקרלינג זכתה במדליית כסף, לאחר שהפסידה בחצי הגמר לקנדה, ונבחרת הגברים זכתה במדליית ארד, לאחר שהפסידה בחצי הגמר לבריטניה וגברה על סין במשחק על המקום השלישי.
נבחרת הגברים בהוקי קרח זכתה במדליית כסף, לאחר ניצחון 1–2 על פינלנד בחצי הגמר והפסד 0–3 לקנדה בגמר.
נבחרת הנשים סיימה במקום הרביעי לאחר הפסד 1–6 לארצות הברית בחצי הגמר והפסד 3–4 לשווייץ במשחק על מדליית הארד.
ספורטאית שוודית נוספת שזכתה במדליה אולימפית בסוצ'י הייתה אנה הולמלונד, שזכתה במדליית ארד בסקי חופשי.
שווי הוגן , הוא מונח מתחום החשבונאות והכלכלה, אשר תכליתו היא מדידה מבוססת שוק (קרי - הערכה רציונלית ובלתי תלויה) של מחיר השוק של סחורה, שרות, או נכס, ולא מדידה ספציפית לישות מסוימת.
המטרה של מדידת שווי הוגן היא לאמוד את המחיר שבו תתרחש עסקה רגילה למכירת נכס או להעברת התחייבות בין משתתפים בשוק במועד המדידה בתנאי שוק נוכחיים.
המונח שווי הוגן מוגדר בתקן 157 של מועצת התקינה החשבונאית בארצות הברית ובתקן דיווח כספי בינלאומי 13 (IFRS 13) של מועצת התקינה החשבונאית הבינלאומית (International Accounting Standards Board, IASB), אשר כמעט זהים זה לזה.
על פי שני תקנים אלה, שווי הוגן מוגדר כ-"..מחיר שהיה מתקבל במכירת נכס או מחיר שהיה משולם להעברת התחייבות בעסקה רגילה בין משתתפים בשוק במועד המדידה".
כפי שמצוין בשני התקנים, הם אינם מנחים מתי או באיזה מקרים יש לבצע מדידת שווי הוגן, אלא כיצד יש לבצע מדידת שווי הוגן כאשר תקן חשבונאות אחר דורש זאת.
התבוננות בהגדרת IFRS 13 לשווי הוגן שצוטטה לעיל מחדדת כמה נקודות קריטיות להגדרת המונח מבחינה חשבונאית:
מכירת נכס והעברת התחייבות - התקן משתמש בכוונה במילים (המודגשות בקו) "מכירת נכס" ו"העברת התחייבות", ולא "רכישת נכס" או "נטילת התחייבות", כיוון שהתקן שואף שהערכת השווי תהיה אובייקטיבית ככל שניתן, מבלי לכלול מאפיינים ספציפיים של המחזיק.
צורת החשיבה אליה מנחה התקן היא "בכמה אוכל למכור את הנכס", כלומר כמה מישהו חיצוני ישלם לי עבורו - זהו עיקרון יסודי במדידת שווי הוגן.
אותו מחיר מכונה גם "מחיר יציאה" בתקן, והוא נקבע מבלי להתחשב אם הוא מחיר שנצפה במישרין (בשוק, למשל) או מחיר שנאמד תוך שימוש בטכניקת הערכה אחרת.
השווי ההוגן צריך להיות מנקודות מבטו של "משתתף שוק" (יוגדר להלן), ולא מנקודת המבט הסוביקטיבית של מחזיק הנכס, שכן נקודת המבט של בעל הנכס אינה בהכרח רלוונטית.
לדוגמה: דירת ילדותו של אדם מסוים היא דירה בת 5 חדרים באזור תל אביב.
מחירה של דירה כזו בשוק עומד על 4 מיליון ש"ח (זהו גם שוויה ההוגן), אך מסיבות סנטימנטליות, בעל הדירה היה מוכן לשלם עליה יותר, לאור זיכרונות ילדותו, עד סכום של 6 מיליון ש"ח.
אותם 2 מיליון ש"ח נוספים שמוכן בעל הדירה לשלם עליה אינם רלוונטיים לשוויה ההוגן, שכן אם הוא יאלץ למכור את הדירה - הרי שהוא יקבל בעבורה רק 4 מיליון ש"ח.
מוכנותו של בעל הדירה לשלם 2 מיליון ש"ח נוספים הם מאפיין של מחזיק הנכס, ולא מאפיין של הנכס עצמו, ולכן הם אינם נכללים בשוויו ההוגן של הנכס.
עסקה רגילה - התקן מנחה שהעסקה בה היה נקבע השווי ההוגן צריכה להיות עסקה רגילה, שאינה מושפעת מגורמים מסוימים, כגון יחסי קרבה בין שני הצדדים לעסקה, או עסקת מכירה תחת לחץ שיכולה להטות את מחיר העסקה מטה.
משתתפים בשוק - משתתפים בשוק הם הגורמים שמנקודת מבטם מוערך השווי ההוגן.
בעוד שניתן לחשוב כי נכס מסוים יכול להיות מוערך בצורה שונה על ידי אנשים שונים, התקן שואף לבצע "האחדה" של כל משתתפי השוק, כך שלכולם יהיו אותם מאפיינים וכולם יהיו תמימי דעים לגבי אספקטים מסוימים של הנכס.
כפועל יוצא מכך, כל משתתפי השוק יתמחרו את הנכס בצורה זהה ויגיע למחיר שהוא "השווי ההוגן".
התקן קובע שאין צורך לזהות משתתפים בשוק ספציפיים, אלא מאפיינים שמייחדים באופן כללי משתתפים בשוק.
כלומר, ייתכן כי המשתתף השוק שמנקודת מבטו תבוצע הערכת השווי ההוגן יהיה משתתף שוק תאורטי שאופיין על ידי מעריך השווי.
הגדרתם של משתתפי השוק בתקן קובעת להם את המאפיינים הבאים:
הם בלתי תלויים זה בזה.
כלומר, הם אינם צדדים קשורים בעלי יחסי מיוחדים כלשהם, שכן אם יש ביניהם יחסים מיוחדים - הרי שייתכן והעסקה אינה "עסקה רגילה".
הם בעלי ידע והבנה סבירה לגבי הנכס או ההתחייבות ולגבי העסקה כולה, תוך שימוש בכל המידע הניתן להשגה, כולל מידע שניתן להשגיעו באמצעות בדיקות נאותות (Due Diligence).
הם יכולים להתקשר בעסקה עבור הנכס או ההתחייבות.
הם רוצים להתקשר בעסקה נשוא הנכס או ההתחייבות.
הם בעלי מוטיבציה לעשות זאת, אך הם אינם מאולצים או מחויבים לעשות זאת.
במועד המדידה - השווי ההוגן נמדד למועד מסוים, שכן מחירי נכסים הם לעיתים תנודתיים, ומשתנים על פני זמן.
לדוגמה: סביר להניח שהשווי ההוגן של דירת 4 חדרים בתל אביב בסוף שנת 2012 שונה מהשווי ההוגן של אותה דירה באמצע שנת 2016. על כן, השווי ההוגן המוערך הוא נכון לנקודת זמן מסוימת.
בעת הערכת השווי ההוגן של נכסים לא-פיננסיים יש להביא בחשבון את השימוש המיטבי (Highest and Best Use) בנכס, שכן ייתכן שבנכס מסוים ישנן מספר אפשרויות שימוש.
לדוגמה: על שטח מסוים ניתן להקים חניון בעל שווי פעילות מסוים, להקים בניין בעל שווי אחר וכך הלאה.
הנחיית התקן היא כי שוויו ההוגן של אותו מגרש שהוזכר בדוגמה ימדד תוך הנחת השימוש המיטבי במגרש - קרי השימוש שיניב את השווי הגבוה ביותר.
בעת הקביעה מהו השימוש המיטבי בנכס, התקן קובע כי על השימוש המיטבי להיות:
אפשרי מבחינה פיזית - קרי מביא בחשבון מאפיינים פיזיים של הנכס כפי שהיו מובאים בחשבון על ידי משתתפי שוק.
לדוגמה, אין להביא בחשבון הקמת בניין בעל 80 קומות על המגרש אותו הזכרנו בדוגמה, אם ברור שהדבר אינו אפשרי (כיוון שהעירייה לא מתירה אחוזי בנייה בהיקף שכזה על המגרש, למשל);
מותר מבחינה משפטית - קרי מביא בחשבון מגבלות משפטיות המוטלות על הנכס (למשל - חוקי תב"ע שחלים על המגרש); ו-
באופן עקבי לנקודת ההסתכלות במדידת שווי הוגן - השימוש המיטבי בנכס ייקבע מנקודת המבט של המשתתפים בשוק.
גם אם הישות עצמה אינה מבצעת את השימוש המיטבי בנכס, כיוון שהיא רכשה אותו, למשל, לצורכי הגנה (כדי למנוע ממתחריה לבצע שימוש בנכס), מדידת שוויו ההוגן של הנכס עדיין תבוצע תוך שימוש בהנחת השימוש המיטבי.
הנחיה זו עקבית עם עיקרון "מחיר היציאה" ונקודת ההסתכלות הכללית של התקן, לפיה השווי ההוגן נמדד בצורה אובייקטיבית מנקודת מבטו של משתתף השוק, ולא מנקודת מבט סובייקטיבית של מחזיק הנכס.
על מנת להגדיל את העקביות וההשוואתיות במדידות שווי הוגן, התקן קבע את מידרג השווי ההוגן.
מידרג זה כולל שלוש רמות, כאשר העדיפות העליונה ניתנת לנתונים המסווגים ברמה 1 - מחירים מצוטטים בשווקים פעילים עבור נכסים זהים או התחייבויות זהות.
הרעיון הכללי במידרג שווי הוגן הוא עידוד התבססות על נתוני שוק מצוטטים כמה שניתן בעת אמידת השווי ההוגן, בד בבד עם צמצום ההתבססות על הערכות סובייקטיביות של מעריך שווי מסוים.
נתונים הנכללים ברמה 1 הם מחירים מצוטטים (שלא תואמו) בשווקים פעילים עבור נכסים זהים או עבור התחייבויות זהות שלישות יכולה להיות גישה אליהם במועד המדידה.
התקן קובע שמחיר מצוטט בשוק פעיל מספק את הראייה המהימנה ביותר לשווי הוגן ויש להשתמש בו ללא תיאום כדי למדוד שווי הוגן בכל עת שהוא ניתן להשגה, למעט במקרים מסוימים המפורטים בסעיף 79 בתקן.
נתוני רמה 1 יהיו ניתנים להשגה, לרוב, עבור נכסים פיננסיים והתחייבויות פיננסיות רבים, אשר יכולים להיות מוחלפים בשווקים פעילים מרובים (דוגמת בורסות שונות).
נתונים הנכללים ברמה 2 הם נתונים, מלבד מחירים מצוטטים שנכללים ברמה 1, אשר ניתנים לצפייה עבור הנכס או ההתחייבות, במישרין או בעקיפין.
נתוני רמה 2 כוללים את הנתונים הבאים:
מחירים מצוטטים עבור נכסים דומים או התחייבויות דומות בשווקים פעילים;
מחירים מצוטטים עבור נכסים זהים או דומים או עבור התחייבויות זהות או דומות בשווקים שאינם פעילים;
נתונים שאינם מחירים מצוטטים אשר ניתנים לצפייה עבור הנכס או ההתחייבות, לדוגמה: שיעורי ריבית ועקומות תשואה, תנודתיות גלומה, מרווחים אשראי ועוד.
בניגוד לנתוני רמה 1, לנתונים מרמה 2 סביר שנידרש לבצע התאמות שונות, אשר עשויות לכלול, למשל, את מצבו הפיזי של הנכס או מיקומו.
נתוני רמה 3 הם נתונים שאינם ניתנים לצפייה עבור הנכס או עבור ההתחייבות.
אף על פי שנתוני רמה 3 אינם ניתנים לצפייה, נתונים אלו עדיין ישקפו הנחות שמשתתפים בשוק ישתמשו בהן בעת המחרת הנכס או ההתחייבות, שכן מטרת המדידה של השווי ההוגן לא השתנתה - קרי מדידת מחיר יציאה במועד המדידה מנקודת מבטו של משתתף שוק.
חשבונאות שווי הוגן נמצאת בשימוש להערכת נכסים שערכם המאזני מבוסס על רישום ערך לשווי שוק (mark to market); לנכסים הנרשמים במאזנים בעלות היסטורית, אין משתמשים בהערכת שווי הוגן של הנכס.
לדוגמה, אם חברה מסחרית רכשה בשנת 1990 חלקת קרקע במיליון ש"ח, אזי בדוח כספי היסטורי ערכה של הקרקע עדיין יהיה רשום בערכו המקורי במאזני החברה.
אם חברה אחרת רכשה בשנת 2010 חלקת קרקע זהה בתכונותיה בשני מיליון ש"ח, אזי נכס זה יופיע במאזני החברה האחרת במחיר זה.
זאת אף אם שתי חלקות הקרקע זהות למעשה בכל תכונותיהן.
מכאן שעלות היסטורית איננה יכולה להצביע על כך שמדובר בשני נכסים ששוויים הנוכחי זהה למעשה.
בעיה זו מחריפה כאשר נכסים מרובים מדווחים במאזנים חשבונאיים בעלותם ההיסטורית, דבר המוביל להערכות חסר ניכרות במאזנים חשבונאיים.
מנגד, אם שתי החברות היו מבצעות דיווחים חשבונאיים על בסיס שווי הוגן, הרי שמקריאת מאזניהן היה ברור ששתיהן מחזיקות בנכסים בעלי ערך זהה.
מאזן שווי הוגן מספק מידע עדכני למשקיעים המעוניינים לדעת את ערך הנכסים וההתחייבויות של חברה כלכלית, ולא את עלותם ההיסטורית.
שווי הוגן לעומת שווי שוק
הדבר דורש הערכה של המחיר אשר יהיה הוגן בין שני צדדים לאחר שנלקחו בחשבון היתרונות והחסרונות היחסיים של כל אחד מן הצדדים לעסקה.
אף שהמונח שווי שוק עשוי לעמוד בתנאים אלה, אין זה תמיד המקרה.
השימוש בהערכת שווי הוגן מתרחשת לעיתים קרובות בעת הליך גילוי נאות בעסקאות בתחום החברות, בתנאים שבהם בזכות היחסים שבין שני הצדדים השווי ההוגן עשוי להיות גבוה מן המחיר שניתן לקבל בשוק הפתוח.
במילים אחרות יש והערכת שווי הוגן עשויה להניב שווי מיוחד.
לעומת זאת, הערכת שווי שוק דורשת להתעלם ממרכיב זה של שווי מיוחד, אולם שווי שוק מהווה חלק מהערכת שווי הוגן."
שוודים (svenskar, "סְווֵנְסְקַר") הם קבוצה אתנית שאפיוניה המרכזיים הם השפה השוודית כשפת אם, תרבות משותפת, והיסטוריה של השתייכות נוצרית-פרוטסטנטית.
חלקם המכריע של בני קבוצה זו חיים בשוודיה, שם הם מהווים רוב; כשמלבדם קהילות קטנות יותר של דוברי-שוודית מתקיימות באופן מסורתי כמיעוטים בפינלנד ובאסטוניה מאז ימי הביניים ומשתייכות גם הן לשוודים, וקרויות, בהתאמה, פינו-שוודים ואסטונים-שוודים.
במפנה המאה ה-20 היגרו שוודים רבים משוודיה לאמריקה, בעיקר לארצות הברית – שם הם יצרו קבוצה שהיום מונים צאצאיה כ-4.5 מיליון נפש (קרוב ל-2% מאוכלוסיית ארצות הברית), מרביתם במערב התיכון; עם זאת, מרבית האמריקנים שמוצאם שוודי דוברים היום אנגלית כשפת-אם.
מקורם של השוודים בעיקר בשבטים סקנדינביים, שבעצמם היו חלק מהשבטים הגרמאניים.
המושג "שוודי" (Svensk) כמציין שמו של עם התפתח כשם תואר משמם של הסוויונים (Suiones), שנזכרים כבר בחיבורו של טקיטוס מסוף המאה הראשונה, "גרמאניה", ושהעניקו את שמם לסוויאלנד, היא הארץ ההיסטורית המרכזית של שוודיה (שתי האחרות הן יטאלנד, על שמם של הגותים; ונורלנד – "ארץ הצפון").
מלכתחילה יוחס השם סוואים לתושבי חבלי הארץ שסביב אגם מלארן בלבד.
באסופת חוקים מתחילת המאה ה-13 נעשתה הבחנה בין "שוודים, וסטרוגותים וסמולנים".
בספר ההיסטוריה השוודית הראשון, שנכתב במאה ה-14, מופיע הביטוי "אוּפְּלנ(ד)ים" במה שנראה כהתייחסות ליושבי אופלנד, "שוודים-עיליים", או פשוט תושבי שוודיה.
המונח Svenskar במשמעות של ימינו, אם כן, הופיע לראשונה רק במאה ה-15, בהקשר של התנגדות למלכי האיחוד, פקידים בכירים וגורמים זרים באופן כללי.
נכון לשנת 2010 חיים 9,428,054 תושבים בשוודיה, בצפיפות של 21 נפש לקמ"ר – עם הבדלים ניכרים בין המחוזות השונים.
קרוב ל-18% מהאוכלוסייה אינם ילידי הממלכה או שהוריהם נולדו מחוצה לה.
עיקר גלי ההגירה באו לאחר מלחמת העולם השנייה ולא נעצרו מאז.
הסאמים מהווים מיעוט ילידי במדינה, ומספרם כ-17 אלף.
מיעוטים ותיקים אחרים כוללים את הפינים והצוענים.
נכון ל-2007 חברים מעל 6.8 מיליון מהשוודים בכנסייה השוודית, מוסד לותרני שנהנה ממעמד מרכזי בטקסי חיים ומעבר.
שליש מהשוודים אינם מאמינים באלוהים או בכוח עליון כלשהו.
שוויברדינגן היא עיירה בדרום-מערב גרמניה עם אוכלוסייה של כ-10,700 תושבים.
העיר שנוסדה בשנת 1304 נמצאת 10 קילומטרים מהעיר לודוויגסבורג ו-14 קילומטרים מהעיר שטוטגרט, בירת מדינת באדן-וירטמברג שבגרמניה.
מועדון הכדורגל של העיירה הוא TSV Schwieberdingen אשר משחק בליגה החובבנית.
בפברואר 2007 התפרסמו באתרי החדשות בישראל ידיעות שחברת אפריקה מלונות (מחברת אפריקה ישראל) מתעניינת ברכישת מלון העסקים 'אמברוסינו' אשר בעיירה ומוכנה לשלם עבורו 3.75 מיליון אירו.
שווידניצה (בפולנית: Świdnica; בגרמנית: Schweidnitz; בצ'כית: Svídnice) היא עיר בפרובינציית שלזיה תחתית שבדרום-מערב פולין.
כנסיית השלום בעיר אשר הוקמה במאה ה-17 הוכרזה כאתר מורשת עולמית בשנת 2001.
בשנת 1250 הפכה שווידניצה לעיירה, אך פרט לאזכור מ-1267, אף מסמך מכונן לא שרד כדי לאשר זאת.
בתחילה העיירה הייתה שייכת לדוכסות ברסלאו ונשלטה על ידי הנריק הרביעי.
ב-1290 לשווידניצה היו חומות ושישה שערים, והמלאכה והמסחר בעיירה שגשגו, מה שהפך אותה לבירתה של דוכסות שווידניצה.
בסוף המאה ה-14 נשלטה העיירה על ידי ממלכת בוהמיה, והחלה תקופה ארוכה של צמיחה.
בשנת 1526 העיירה ושלזיה כולה נשלטו על ידי ממלכת הבסבורג, ובמהלך מלחמת שלושים השנים הדוכסות הושחתה.
בתחילת מלחמת שבע השנים העיירה סופחה לממלכת פרוסיה.
בסוף שנת 1762 נכבשה העיר פעם נוספת על ידי אוסטריה, אך לאחר תום המלחמה נשארה בממלכת פרוסיה.
בשנת 1871 במהלך איחוד גרמניה, הפכה העיר לחלק מהאימפריה הגרמנית.
לאחר תבוסתה של גרמניה הנאצית במלחמת העולם השנייה בשנת 1945, עקב שינויים שנקבעו בוועידת פוטסדאם, הפכה העיר לחלק מפולין, התושבים הגרמנים שלא ברחו לאחר המלחמה גורשו והוחלפו בפולנים, שרבים מהם גורשו מאזורי פולין שסופחו לברית המועצות.
שווידניצה ממוקמת במחוז שווידניצה, בחלקה הדרומי של שלזיה תחתית.
היא שוכנת על קצה רכס ההרים סודטים בגובה של בין 225 ל-265.9 מטרים.
אחוז משטח העיר מיוער, ו-41% כולל קרקע חקלאית.
בסדרה הישראלית סברי מרנן, נאמר פעמים רבות שמוצאה של משפחת רוזן הוא משבדניצה; בסדרה לא ברור אם מדובר בעיר שווידניצה, או במדינה מזרח-אירופאית דמיונית בשם זה.
היא תוכנית ששודרה בערוץ לוגי לילדי yes שהופקה על ידי הערוץ ונגה תקשורת.
הסדרה מספרת על קורותיהם של ד"ר מולקולה והעוזרת שלו, תאית.
כל פרק עוסק בנושא שונה, בנוסף בכל פרק נערכים ניסויי מעבדה בידי מדענים צעירים לעיני קהל.
תאית: היא נרתעת מניסויים מסוכנים ולעיתים חוששת בלי שום סיבה.
ד"ר מולקולה: גאון וחובב ניסויים.
את רובם הוא מבצע במעבדה ואת חלקם מחוץ למעבדה.
שווה לנסות במסיבה: פינה שבה מבצעים תעלולים מדעיים באמצעות כלים שיש בבית.
לא לנסות בבית: פינה שבה מבצעים ד"ר מולקולה ותאית ניסויים במעבדה.
ממלכת שוודיה השתתפה לראשונה ב ברומא (1960).
היא שלחה לאולימפיאדה שלושה ספורטאים, שהתחרו כולם בענף הקשתות.
ב זכתה שוודיה במדליה הראשונה שלה, מדליית ארד.
שוודיה השתתפה בכל המשחקים הפאראלימפיים שהתקיימו.
אולימפיאדת השיא של שוודיה היו המשחקים הפאראלימפיים ניו יורק וסטוק מנדוויל (1984), בהם זכתה ב-160 מדליות, מתוכן 83 מדליות זהב.
הענף בו מצטיינת שוודיה הוא שחייה תחרותית.
שוודיה אירחה את אולימפיאדת החורף הראשונה לספורטאים פאראלימפיים, המשחקים הפאראלימפיים אורנסקולדויק (1976).
שווה לכל נפש הוא כלל הלכתי המובא בתלמוד, העוסק בהלכות יום טוב.
משמעות הכלל היא צמצום ההיתר לבצע מלאכת אוכל נפש ביום טוב למלאכות שמטרתן להביא לעונג גופני המשותף לכלל בני האדם או לפחות לרובם, ולא למפונקים או לחולים בלבד.
ביום טוב הותרה עשיית מלאכת אוכל נפש, וגם מלאכות נוספות שהן לצורך יום טוב.
אמנם מהפסוק:, למדו חכמים שמלאכות אלו הותרו רק אם רוב האנשים נהנים מהן.
אולם אין צורך שבפועל רוב האנשים יהיו רגילים בכך, אלא די שאם היה דבר זה ביכולתם, היו שמחים ונהנים ממנו.
ולכן מלאכות שרק מפונקים נהנים מהן, אסורות ביום טוב מהתורה כך היא דעת רוב הפוסקים.
לדוגמה חכמים אסרו הנחת בשמים על גחלים בשביל לבשם את הבית או את הבגדים.
חלק מהראשונים כתבו שהטעם הוא, שכיוון שאף אם הייתה אפשרות לרוב האנשים לבשם כך את ביתם לא היו עושים את המלאכה הזו, הרי שהיא מלאכה שאינה שווה לכל נפש.
אמנם, ישנם אחרונים שכתבו כי לדעת הרי"ף, רש"י ורמב"ם ועוד, הסוברים שהכלל מתוך שהותרה לצורך - הותרה שלא לצורך קיים אפילו שלא לצורך כלל.
אין איסור לעשות מלאכות המיוחדות למפונקים.
דוגמאות למלאכות השוות לכל נפש
בתלמוד מובאת מלאכת שחיטה בצבי כדוגמה למלאכה שרוב האנשים אינם עושים אותה, כי אינם מצליחים לצוד צבי, אך היו עושים אותה לו היה ביכולתם.
וכיון שהיו שמחים לשחוט את הצבי ולאכול מבשרו לו יכלו - הרי שהוא דבר השווה לכל נפש, ולכן ליחידים שיש באפשרותם לשחוט צבי - מותר לשוחטו.
דוגמה נוספת למלאכה כזו היא תיבול מאכלים שונים בתבלינים יקרים, תוך בישולם, שאע"פ שרוב האנשים לא משתמשים בהם, לו יכלו היו שמחים מאוד באכילתם, ולכן תיבולם נחשב שווה לכל נפש ומותר.
יש אומרים שכאשר יש צורך של רוב האנשים, כגון הדלקת תנור בשעת הקור, מותר להגביר את האש גם לחום שרק מפונקים נצרכים לו, מפני שכלל מלאכת החימום בשעת הקור היא צורך של רוב האנשים.
וכן מותר להוסיף תבלינים לתבשיל מעבר לטעם המקובל על רוב האנשים.
מתחילה נטו חלק מהפוסקים לאסור עישון טבק ביום טוב, משום שהעישון כרוך בהבערה, וכיוון שהעישון לא היה רווח אצל רוב הציבור, לא היה זה דבר השווה לכל נפש שמותר להבעיר למענו.
והיו שהקילו מפני שסברו שהעישון נחשב דבר השווה לכל נפש.
במשך הזמן העישון נעשה רווח יותר, ואף הרופאים טענו באותם ימים שהוא מועיל לבריאות ומסייע לעיכול.
ועל כן נטו רוב הפוסקים להתיר עישון סיגריות ביום טוב.
בדורות האחרונים התברר שהעישון מזיק מאוד לבריאות, ובעקבות כך אחוז המעשנים הולך ויורד, עד שבארץ הגיע לפחות מ-25%.
וכיוון שלדעת רבים מהפוסקים, עיקר ההיתר לעשן ביום טוב התבסס על מנהגם של רוב הגברים, כיום שהרוב כבר לא מעשנים, יש אומרים שאסור לעשן ביום טוב, מפני שאין בו צורך השווה לכל נפש.
ויש מתירים למי שסובל כשאינו מעשן, שהואיל והוא אינו מעשן משום פינוק, הרי זה נחשב כדבר השווה לכל נפש, שכל אדם עושה ככל יכולתו כדי להסיר מעצמו סבל.
בנוסף לכך, אין הכוונה ב'שווה לכל נפש' שהרוב נוהגים בו, אלא די שאחוז ניכר נהנים ממנו.
ובפניני הלכה כתב, שלכתחילה גם הרגילים לעשן צריכים להשתדל שלא לעשן ביום טוב, אך מי שהדבר גורם לו צער רב, רשאי לסמוך על המקילים.
אולם יש הסוברים להפך, שגם אם יש אחוז ניכר שמעשנים, אבל הרבה מאד מהאנשים נמנעים ואף סולדים מכך, ודינו גרוע יותר ממוגמר שמיועד לבני המעמד העליון, ואילו העישון גם בתוך אותו המעמד סולדים רבים ממנו ורואים אותו כדבר המזיק.
כיוון שאסור לכבות שלא לצורך אוכל נפש, המעשנים צריכים להיזהר שלא לכבות את הסיגריה לקראת סיומה, אלא יניחו אותה במקום בטוח עד שתכבה מעצמה.
גם יזהרו שלא לנער את האפר המצטבר בראש הסיגריה, כי ייתכן שיש בו אש ועל ידי הניעור יכבה, אלא יתנו לו ליפול מעצמו.
שוודיה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010).
שוודיה משתתפת גם במשחקי החורף האולימפיים לנוער.
לאורך השנים צברו ספורטאי הנוער השוודיים 54 מדליות, מהן 21 מדליות זהב.
במשחקי החורף מדורגת שוודיה במקום העשירי עם 37 מדליות מתוכן 15 מדליות זהב.
הענף הבולט ביותר הוא סקי למרחקים בו זכתה שוודיה ב-13 מדליות, מתוכן חמש מדליות זהב.
היא גם מובילה את ענף ההוקי קרח עם זכייה בשלוש מדליות זהב ומדליית כסף.
שוודיה מדורגת במקום השלישי בענפים סקי אלפיני וסקי בסגנון חופשי.
ארבעת ענפי החורף בהם לא התחרה נציג מטעם שוודיה במשחקים האולימפיים לנוער הם החלקה מהירה במסלול קצר, סקי נורדי משולב וקפיצות סקי וסקי הרים.
המשלחת הראשונה של שוודיה למשחקים האולימפיים לנוער הייתה לאולימפיאדת הנוער סינגפור וכללה 15 ספורטאים שהתחרו בשמונה ענפי ספורט.
המשלחת הגיעה להישגים נאים בענף השחייה עם דירוג במקום החמישי במשחים 50 מטר לנערות בסגנון שחייה חופשית ו-100 מטר לנערות בסגנון שחיית גב, ומקום שישי במשחים 50 מטר לנערות בסגנון שחיית פרפר ו-100 מטר לנערות בסגנון שחיית גב.
המשלחת העפילה לרבע גמר בטורניר היחידים לנערים בטניס שולחן.
ספורטאי המשלחת לא הגיעו להישגים בענפים בדמינטון, חתירה וטריאתלון.
המשלחת לאולימפיאדת הנוער נאנג'ינג היא הגדולה ביותר ששוודיה שלחה עד כה.
המשלחת מנתה 33 ספורטאים שהתחרו ב-13 ענפים.
המשלחת הגיעה להישגים משמעותיים בענפים גולף עם זכייה במדליית זהב בטורניר הקבוצות מעורב ומדליית כסף בטורניר הנערים, סיף עם זכייה במדליית כסף בטורניר הדקר לנערים ומדליית ארד בטורניר הדקר לנערות, כדוריד עם זכייה במדליית ארד בטורניר הנערות, ואגרוף עם זכייה במדליית ארד בקטגוריית משקל עד 60 ק"ג לנערות.
בענף השחייה המשלחת דורגה במקום החמישי במשחה 50 מטר לנערות בסגנון שחיית חזה.
בענף הקפיצה למים המשלחת העפילה לגמר קפיצה ממקפצה גמישה מ-3 מטר לנערות שם סיימה במקום האחת עשרה.
ספורטאי המשלחת לא הגיעו להישגים בענפים ג'ודו, התעמלות, טאקוונדו, טניס, טניס שולחן, רכיבה ושיט.
שוודיה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק.
המשלחת כללה 35 ספורטאים שהתחרו בתשעה ענפי ספורט.
המשלחת הגיעה להישגים משמעותיים בענפים הוקי קרח עם זכייה במדליית זהב בטורניר הנערות, סקי אלפיני עם זכייה במדליית זהב במסלול משולב (סופר סלאלום ענק וסלאלום) לנערות, מדליית כסף במסלול סופר סלאלום ענק לנערים, דירוג במקום החמישי במסלול סלאלום ענק לנערות, ומקום שישי במסלול משולב לנערים ומסלול סופר סלאלום ענק לנערות.
המשלחת הגיעה להישגים נאים בענף סקי למרחקים עם זכייה במדליית כסף בתחרות ספרינט לנערות, ודירוג במקום הרביעי בתחרות ספרינט לנערים, במקום התשיעי במירוץ קלאסי לנערות למרחק של 5 ק"מ ומקום עשירי במירוץ קלאסי לנערים למרחק של 10 ק"מ.
ספורטאי המשלחת דורגו בענף הביאתלון במקום הרביעי בתחרויות ספרינט נגד השעון ומרדף לנערות, ומקום שישי בטורניר לקבוצה מעורבת ובתחרות המשלבת ביאתלון עם סקי למרחקים לקבוצה מעורבת.
נבחרת הקרלינג המעורבת דורגה במקום הרביעי.
בענף ההחלקה מהירה דורגה במקום החמישי במירוץ 3000 מטר לנערים, מקום שביעי במירוץ 1500 מטר לנערים ומקום תשיעי בהתחלה המונים לנערים.
בענף הסקי בסגנון חופשי המשלחת דורגה במקום התשיעי בסקי קרוס לנערים ובמקום ה-12 לנערות.
ספורטאי המשלחת לא הגיעו להישגים בענפים גלישת שלג והחלקה אמנותית.
המשלחת לאולימפיאדת הנוער לילהאמר מנתה 39 ספורטאים שהתחרו בעשרה ענפי הספורט.
המשלחת דורגה במקום התשיעי לאחר שזכתה בחמישה מדליות, מהן שלוש מדליות זהב.
בדומה לאולימפיאדת הנוער אינסברוק, המשלחת זכתה בטורניר הנערות בהוקי קרח.
המשלחת הגיעה להישגים משמעותיים בענפים סקי למרחקים עם זכייה בשתי מדליות זהב בתחרות ספרינט לנערות וקורס למרחקים לנערות.
כמו כן, המשלחת זכתה גם במדליית כסף בקרוס למרחקים לנערות.
המשלחת דורגה במקום הרביעי במירוץ קלאסי לנערות למרחק של 5 ק"מ וקרוס למרחקים לנערים, מקום שישי בתחרות ספרינט לנערים ומקום תשיעי במירוץ קלאסי לנערים למרחק של 10 ק"מ.
בענף הסקי אלפיני המשלחת זכתה במדליית כסף במסלול סלאלום לנערים, דירוג במקום הרביעי במסלול משולב לנערים ומקום אחת עשרה במסלול סופר סלאלום ענק לנערות.
המשלחת הגיעה להישגים נאים בענפים סקלטון עם דירוג במקום השישי בטורניר היחיד לנערות, סקי בסגנון חופשי עם דירוג במקום השמיני בגלישה במדרון לנערים, ומקום עשירי בתחרות התחלה המונים לנערות בענף החלקה מהירה.
המשלחת העפילה לרבע גמר בטורניר קבוצות מעורב בענף הקרלינג.
ספורטאי המשלחת לא הגיעו להישגים בענף הביאתלון ולוז'.
המשלחת לאולימפיאדת הנוער לוזאן מנתה 51 ספורטאים שהתחרו בתשעה ענפי הספורט.
המשלחת דורגה במקום הרביעי לאחר שזכתה ב-17 מדליות, מהן שש מדליות זהב.
שווה ערך לטון נפט (שעט"ן, באנגלית: tonne of oil equivalent או toe) היא יחידת מדידה לאנרגיה השווה לכמות האנרגיה הנפלטת משריפת טון אחד של נפט גולמי.
מכיוון שקיימים סוגים שונים של נפט, הגודל המדויק של היחידה נקבע בקונבנציות.
על פי סוכנות האנרגיה הבינלאומית, 1 שעט"ן שווה בערך ל־42 גיגהג'ולים, או 11,630 קוט"ש.
יחידת השעט"ן משמשת בעיקר למדידת כמויות אנרגיה גדולים (במיליוני שעט"ן, באנגלית: Mtoe), בין היתר בתעשיית הפקת החשמל.
שווה ערך לחבית נפט שווה בערך 0.136 שעט"ן
שווה לך הוא ספר מאת פרופסור דן אריאלי העוסק בניתוח גורמי המוטיבציה האנושית.
בשנת 2018 יצאה לאור המהדורה בעברית בהוצאת ידיעות ספרים.
הספר מורכב מארבעה חלקים, אשר כל אחד מהם בוחן היבט שונה בגורמים למוטיבציה או להיעדר-מוטיבציה:
"איך להרוס מוטיבציה או: העבודה כבית כלא" - מנתח את השגיאות של מעסיקים שגורמים לדיכוי המוטיבציה של העובדים שלהם.
"כמה כיף ליצור משהו (ואפילו רק לחשוב שיצרנו משהו)" עוסק בחשיבות תחושת ה'יצירה' עבור הגברת המוטיבציה.
"כסף ממאדים, פיצה מנוגה ומחמאות מצדק" - מנתץ סטיגמות על כוח הדרבון הכספי.
על מוות, מערכות יחסים ומשמעות" - בוחן את כוחה המופלא של האהבה כיוצרת וכמעצימה מוטיבציה.
כל אחד מהפרקים כולל מחקרים ותרגילים מחשבתיים על השפעת אותן גורמים על הגברת מוטיבציה או דיכויה, לצד אנקדוטות מחייו של המחבר המתכתבים עם אותן נקודות.
בפרק השלישי לדוגמה, אחד המחקרים המרכזיים הוא מחקר מיוחד עבור הספר שנערך בחברת אינטל ישראל ובו נבדק באופן אמפירי מה מגביר לאורך זמן את פריון העבודה: בונוס כספי, מנת פיצה או מחמאה כנה.
בנוסף הספר כולל מבוא בו מספר המחבר כיצד טראומה שעבר כנער הובילה אותו לחקור ולהבין את תחום המוטיבציה, ואחרית דבר בה מוסבר כי התובנות הרבות אינם מתיימרות להקיף את תחום המוטיבציה במלואו, אלא רק חלק קטן ממנו.
ליאת נטוביץ-קושיצקי כתבה בביקורת על הספר:.
עידן בכור כתב בביקורת על הספר:
שווה כסף הייתה תוכנית אקטואליה צרכנית ישראלית בהגשת שרון גל.
לפני עליית התוכנית שודרה התוכנית "ברקוד" בערוץ 13.
ב-22 בספטמבר 2019 פורסם שנגה ניר נאמן, מגישת התוכנית "ברקוד", הודיעה על רצונה לעזוב את תפקידה.
ב-25 בספטמבר 2019 פורסם ששרון גל יגיש את התוכנית במקום נגה ניר נאמן.
ב-17 בנובמבר 2019 עלתה התוכנית בערוץ 13. התוכנית משתמשת באריזה גרפית שונה, אך באותה מוזיקת נושא ששימשה את "ברקוד".
התוכנית האחרונה שודרה ב-5 במרץ 2020 ושרון גל החל להגיש את התוכנית "חמש עם שרון גל".
במקום התוכנית שודרה תחילה המהדורה המוקדמת של חדשות 13. ב-10 במאי 2020 חזרה לשידור התוכנית "לפני החדשות" עם הילה קורח לאחר הפסקה ושובצה מחדש במשבצת השידור של "שווה כסף".
שווה כסף הוא מוצר או שירות בעלי ערך כספי.
בהקשרים שונים היחס למתן וקבלה של שווה כסף זהים למתן וקבלה של כסף, אם כי כאשר מדובר בשווה כסף נדרש אומדן של ערכו הכספי.
בקביעת ההכנסה החייבת במס הכנסה קובע שההכנסה כוללת תשלומים מסוגים אחדים, "בין שניתנו בכסף ובין בשווה כסף".
מנחה את המעסיק כיצד לחשב את ערכה הכספי של הטבה בשווה כסף: "היה התשלום ...
בחוק העונשין מוגדרות עבירות אחדות שבהן יחס שווה לכסף ולשווה כסף.
דוגמה לכך היא , העוסק בעבירת שוחד ומציין: "אין נפקא מינה בשוחד – אם היה כסף, שווה כסף, שירות או טובת הנאה אחרת".
גישה דומה קיימת בעוד עשרות מחוקי מדינת ישראל.
הגישה ששווה כסף כמוהו ככסף מופיעה כבר בתלמוד.
בדיון על המשנה מביאה הגמרא ברייתא האומרת: .
גם את הפסוק מספר שמות, מפרשת הגמרא:
הרב זלמן נחמיה גולדברג ציין כי "מהותו של כסף היא היותו אמצעי תשלום – על ידי כסף ניתן לרכוש חפצים שנזקקים להם או שרוצים בהם.
מבחינה זו, מעלתו של כסף גדולה משל שווה כסף, שהרי עם הכסף ניתן לקנות, ואילו שווה כסף צריך המרה לכסף, ורק אז ניתן לקנות." הוא מוסיף כי "בהלוואה הדין שונה – אם יש ללווה כסף הוא חייב לשלם באמצעותו, ולא על ידי שווה כסף.
גדר החיוב של פרעון הלוואה הוא להשיב את מה שלווה.
לווה כסף – חייב להשיב כסף.
לווה יין – חייב להשיב יין."
שוודיה השתתפה באירוויזיון 2022, שהתקיים בטורינו שבאיטליה.
זו הייתה השתתפותה ה-61 של שוודיה בתחרות הזמר של האירוויזיון.
הנציג והשיר של המדינה לאירוויזיון נבחר באמצעות קדם לאומי בשם "מלודיפסטיבלן 2022", שהופק על ידי רשות השידור השוודית Sveriges Television (SVT).
לאחר ששיטת חצאי הגמר הוצגה בתחרות לראשונה באירוויזיון 2004, פרט לאירוויזיון 2010, שוודיה העפילה לשלב הגמר תמיד.
באירוויזיון 2021 ניצח במלודיפסטיבלן הזמר טוסי, עם השיר "Voices".
הוא הגיע למקום ה-14 עם 109 נקודות בגמר.
רשות השידור השוודית, Sveriges Television (SVT), משדרת, מפיקה ומארגנת את המלודיפסטיבלן, הקדם השוודי לאירוויזיון מאז 1959.
המהדורה הזו של מלודיפסטיבלן כוללת ארבעה מקצים, חצי גמר וגמר.
השנה השתתפו בה 28 אמנים ושירים.
היא נערכה בין התאריכים 5 בפברואר עד ל-12 במרץ בסטוקהולם, כשכל שלושת המקצים הראשונים נערכו באביצ'י ארנה והמקצה הרביעי התקיים בפרנדס ארנה.
בניגוד לשנה זו, האירועים הקודמים של התחרות התקיימו במאלמה, גטבורג, לינקפין, לידקפין, ארנחולדסביק וסטוקהולם.
אולם בשל מגבלות מגפת הקורונה בשוודיה הודיעה רשות השידור ב-14 בינואר 2022 כי היא תתקיים בעיר הבירה בלבד.
ב-26 בינואר 2022 פרסמה SVT מספר שינויים בתהליך ההצבעה; בארבעת המקצים התקיימו שני סבבי הצבעה.
מספר הנקודות שכול קבוצת גיל יכלה להעניק עמד על 1, 3, 5, 8, 10 או 12 – בדומה לשיטת "שתים עשרה הנקודות" של תחרות הזמר של האירוויזיון.
שני שירים נוספים שמוקמו במקום השני והשלישי בסיבוב זה עברו לשלב חצי הגמר, שהתקיים ב-5 במרץ.
שלב חצאי הגמר החליף את שלב גלגל ההצלה שהיה נהוג בתחרות לפני 2022. בהגרלה שנערכה ב-1 במרץ 2022 השירים שהגיעו למקום השלישי והרביעי בכל מקצה שובצו בין שמונת המשתתפים בכול חצי גמר.
שני השירים שהגיעו לשני המקומות הראשונים בחצי הגמר, העפילו לשלב הגמר.
גם בשלב זה נעשה שימוש בהצבעה כל פי קבוצות הגיל.
בגמר שולבו הצבעות השופטים עם הצבעות הקהל (בהתאם לקבוצות הגילים), כדי לקבל את תוצאות התחרות.
ב-7 בספטמבר 2021 נבחר אוסקר זיה להנחות את המלודיפסטיבלן כמגיש ראשי, לאחר שהגיש את המקצה השני בתחרות אשתקד.
מגישת הרדיו והטלוויזיה פראע עבאדי ראיינה את המתמודדים בשלבים השונים של המופע, והצטרפה להנחות את הגמר לצד זיה.
אווה רידברג ויוהאנה נורדסטרם הנחו את מקצה 2 ו-3 בהתאמה כמנחות אורחות.
פרשנות באנגלית סופקה על ידי אליביה לה פוידווין ובלה קוויסט בערוץ נפרד ב-SVT Play.
ב-27 באוגוסט 2021 פתחה SVT את תקופת הגשת המועמדויות להשתתפות בקדם.
המועד האחרון היה ב-17 בספטמבר, והחלק השני של האמנים המועמדים להשתתפות בקדם הורכב מכאלו שהוזמנו במיוחד על ידי רשות השידור השוודית.
היא ציינה לאחר מכן כי התקבלו למעלה מ-2,500 מועמדויות, שיבחנו כל ידי ועדה מקצועית בראשות מפיקת הקדם, קארין גונארסון.
המחצית הראשונה של המתמודדים הוכרזה ב-26 בנובמבר 2021, ואילו המחצית השנייה נחשפה ב-1 בדצמבר.
בין המשתתפים ניתן למנות את קורניליה יאקובס, ביתו של סולן להקת The Poodles שהתתפה במלודיפסטיבלן בשנים 2011–2012; רובין בנגטסון, נציג שוודיה באירוויזיון 2017; עומאר רודברג, שהשתתף במלודיפסטיבלן 2017 כחלק מלהקת FO&O וב-2019; יון לונדוויק, נציג שוודיה באירוויזיון 2019 ואנה בריינדול, נציגת שוודיה באירוויזיון 2010.
המקצה הראשון התקיים ב-5 בפברואר 2022 באביצ'י ארנה שבסטוקהולם.
3,135,000 איש צפו בשידור החי, ו-207,996 הצבעות נשלחו לתוכנת שקלול הנקודות של SVT דרך 92,275 מכשירי סלולרי שונים.
עקב תקלה טכנית ההצבעה ביישומון של SVT לא פעלה, ורק ההצבעות הטלפוניות נספרו.
המקצה השני התקיים ב-12 בפברואר 2022 באביצ'י ארנה שבסטוקהולם.
2,845,000 איש צפו בשידור החי, ו-10,514,804 הצבעות נשלחו לתוכנת שקלול הנקודות של SVT דרך 541,541 מכשירי סלולרי שונים.
המקצה השלישי התקיים ב-19 בפברואר 2022 באביצ'י ארנה שבסטוקהולם.
2,958,000 איש צפו בשידור החי, ו-9,485,644 הצבעות נשלחו לתוכנת שקלול הנקודות של SVT דרך 556,791 מכשירי סלולרי שונים.
המקצה הרביעי התקיים ב-26 בפברואר 2022 בפרנדס ארנה שבסטוקהולם.
תחילה היה אמור המשדר להתקיים באביצ'י ארנה.
אולם הארנה הוזמנה כבר לאירוח הופעתו של תומאס לדין.
2,778,000 איש צפו בשידור החי, ו-8,423,843 הצבעות נשלחו לתוכנת שקלול הנקודות של SVT דרך 534,683 מכשירי סלולרי שונים.
חצאי הגמר התקיימו ב-5 במרץ 2022 בפרינדס ארנה בסטוקהולם.
2,540,000 איש צפו בשידור החי, ו-6,415,609 הצבעות נשלחו לתוכנת שקלול הנקודות של SVT דרך 584,876 מכשירי סלולרי שונים.
שמונת האמנים שהגיעו לשלב זה חולקו לשתי קבוצה.
מכול קבוה עלו לשלב הגמר שני משתתפים.
הגמר התקיים ב-12 במרץ 2022 בפרינדס ארנה שבסטוקהולם.
עם תום הקראת הניקוד זכתה קורניליה יאקובס במקום הראשון עם השיר "Hold Me Closer".
שוודיה הייתה מדינה נייטרלית במהלך מלחמת העולם השנייה ולא היה לה חלק ישיר בשואה שהתרחשה בשאר חלקי אירופה.
אף על פי כן, הממשלה השוודית שמרה על קשרים כלכליים חזקים עם גרמניה הנאצית והייתה מודעת למדיניותה של גרמניה הנאצית כלפי יהודים ואף ידעה על הפתרון הסופי.
לפני המלחמה, האנטישמיות לא הייתה נושא פוליטי מרכזי בשוודיה ורוב השוודים מתחו ביקורת על האלימות הנאצית.
למרות זאת, הממשלה המשיכה להחמיר את חוקי ההגירה שלה והכניסה מעט פליטים יהודים שברחו מגרמניה.
הגישה הרשמית השוודית לנושא החלה להשתנות בעקבות הרדיפה של היהודים בנורווגיה שנכבשה על ידי הנאצים שנה לאחר תחילת המלחמה.
במהלך המלחמה, השוודים ארגנו ותמכו בניסיונות הצלה של יהודים בדנמרק ובשוודיה.
מאז ומעולם, האוכלוסייה היהודית שהתגוררה בשוודיה הייתה קטנה אך היא גדלה במהירות בעקבות הגירה יהודית ממזרח אירופה בתקופת מלחמת העולם הראשונה.
בשוודיה פעלו בתחילת המאה ה-20 מספר מפלגות אנטישמיות.
שוודיה החלה במדיניות הגירה קשיחה יותר ב-1927 ואף הקשיחה אותם פעם נוספת ב-1938 וזאת בשלל חשש ל"זרם בלתי מבוקר של פליטים".
כ-3,000 פליטים יהודים הגיעו מגרמניה לשוודיה במהלך 1939, באותה שנה מחו מספר סטודנטים שוודים מאוניברסיטת אופסלה על קבלתם של מספר יהודים פליטים לפקולטה לרפואה באוניברסיטה.
שוודיה הייתה מדינה נייטרלית כבר מ-1814. לאחר פרוץ מלחמת העולם השנייה ב-1939, ניסתה ממשלה שוודיה לשמור על יחסים כלכליים הן עם גרמניה הנאצית והן עם הממלכה המאוחדת וזו במטרה להבטיח את אספקת המזון שמגיעה למדינה.
באפריל 1940, כוחות גרמנים פלשו לדנמרק ונורווגיה וכבשו אותן.
מדינה נוספת בסקנדינביה, פינלנד הייתה דה פקטו חלק ממדינות הציר כבר מ-1941. במהלך המלחמה, שוודיה ייצאה עפרת ברזל אשר שימשה את מכונת המלחמה הגרמנית.
בנוסף לכך, הממשלה השוודית אפשרה לחיילים גרמנים לנסוע לנופש בשטחה עד אוגוסט 1943. רק בנובמבר 1944 ולאחר לחץ כבד מצד בעלות הברית הפסיקו השוודים את הסחר עם הנאצים.
ביוני 1941, לאחר שהגרמנים פלשו לברית המועצות החלה תפנית ברדיפת היהודים, במהרה החלו לזרום למערב עדויות על הרג המוני בשטחים שנכבשו על ידי ברית המועצות.
בשוודיה קיבלה הממשלה את הידיעה על מדיניות ההשמדה דרך משרד החוץ השוודי.
בדיון מקרי ברכבת, סיפר קצין אס אס לדיפלומט השוודי גורן פון אוטר על השמדת יהודים במחנה ההשמדה בלז'ץ, פון אטר דיווח למשרד החוץ על כך בתקווה כי הוא יגנה את ההשמדה אך לא ננקטה שום פעולה.
לוין טען כי "לפקידים שוודים ולחלק גדול מקוראי העיתונים היה מידע רב יותר על פרטים ב"פתרון הסופי" מאשר עמיתיהם במדינות נייטרליות אחרות ומבעלות הברית".
אף על פי שעיתונים שוודים דיווחו על הקמת מחנות ריכוז והשמדה של גרמניה הנאצית כבר מאז 1933, זמן קצר לאחר עליית הנאצים לשלטון הסיקור על ההסלמה ברדיפת היהודים היה לא אחיד.
עיתונים שוודים שמרנים פרסמו מעט מאוד כתבות בנושא עד לשחרור מחנות הריכוז וההשמדה ב-1945. עם זאת, עיתונים שוודים אחרים, בהם העיתון היהודי-ציוני הכרוניקה היהודית פרסמו דיווחים שוטפים על מצבם של יהודים כבר מסתיו 1942.
למרות ששוודיה הפכה מודעת יותר ויותר לשואה ומעורבת במהלך ניסיונות חילוץ של יהודים, טענו היסטוריונים רבים, בהם פול א.
לוין כי "ממשלת שוודיה ואנשי לא הגיבו בנדיבות כלפי היהודים המעטים שנזקקו לעזרה מהם".
עם זאת הוא ציין במקביל כי "מספר פקידים שוודים, בניגוד לעמיתיהם בדמוקרטיות ליברליות אחרות בחרו לעיתים קרובות לעסוק במאמצים ישירים להציל יהודים".
כ-10 שוודים הוכרו כחסידי אומות העולם על ידי המכון הישראלי לזכר השואה, יד ושם.
מאמצי חילוץ בגיבוי הממשלה השוודית
דנמרק נכבשה על ידי הגרמנים כבר באפריל 1940, אך הצליחה לשמור על אוטונומיה פוליטית נרחבת יותר מאשר מדינות אחרות אשר נכבשו על ידי הגרמנים.
ב-28 בספטמבר הדליף הנספח לספנות הגרמני גאורג פרדיננד דוקוויץ להנס הדטופט, יושב ראש המפלגה הסוציאל-דמוקרטית הדנית, על תכנונם של הנאצים.
בתוך שלושה שבועות, תחת ארגונה של המחתרת הדנית, ובשיתוף פעולה מצד כל המוסדות הדניים (המשטרה הדנית, המלך כריסטיאן העשירי, הכמורה וכן - האוניברסיטאות שנסגרו לשבוע ימים כדי שהסטודנטים יעזרו במבצע) הוסעו כ־7,200 יהודים (כ-90% מיהודי דנמרק) וכ-700 קרובי משפחה לא-יהודים אל החוף המזרחי של המדינה ומשם בסירות דיג אל שוודיה.
הפעולה התאפשרה בין השאר על סמך הכרזה פומבית של הממשלה השוודית שהייתה מוכנה לקבל את הפליטים היהודים.
המשורר נתן אלתרמן פרסם במסגרת "הטור השביעי" בעיתון "דבר" בתאריך ט' בתשרי התש"ד, 8 באוקטובר 1943 את שירו הלשון השוודית.
באמצעות השיר, שיבח אלתרמן והודה לאומה השוודית על כך שהיא קיבלה את היהודים הזקוקים למקלט מדיני בזמן השואה.
הונגריה כבר מראשית מלחמת העולם השנייה הייתה בעלת ברית ברית של גרמניה הנאצית ואף הייתה חלק ממדינות הציר.
לאור היותה של הונגריה מדינה עצמאית הונגריה טיפלה באופן שונה באוכלוסייה היהודית הגדולה שהתגוררה בשטחה.
עם זאת, במרץ 1944 הגרמנים פתחו ב"מבצע מרגרטה" בו כבשו את הונגריה, הגרמנים החליטו לפתוח במבצע לאחר שגילו כי ההונגרים החלו במשא ומתן עם בעלות הברית על סיום המלחמה.
לאחר סיום כיבוש הונגריה החליטו הגרמנים ליישם במהירות את הפתרון הסופי גם בשטחי הונגריה.
ב-1944 הקימה ארצות הברית את הוועד לענייני פליטים, באותה שנה כינס נציג הארגון בסטוקהולם ועדה של אישים יהודים שוודים בולטים כדי לדון איתם בפעולות ולבחור נציג שוודי מתאים לעמוד בראש משלחת דיפלומטית, שתפעל נמרצות להצלת יהודי הונגריה.
כן נלקחו בחשבון היכרותו האישית עם הונגריה, עם בודפשט ועם הבירוקרטיה הנאצית, וחרף הסתייגויות אחדות מגילו הצעיר הוא נבחר לתפקיד.
ולנברג הגיע להונגריה ביולי 1944, שם הוסמך להנפיק תעודות הגנה ליהודים.
בסופו של דבר, ולנברג הוציא מאות ויזות ו-10,000 תעודות הגנה ליהודים יחד עם הממונה על היחסים עם הונגריה, פר אנייר.
יוזמות דומות אך קטנות בהיקפן ננקטו על ידי דיפלומטים שוודים וספרדים שפעלו באותה תקופה בבודפשט.
לאחר שהסובייטים הטילו כבשו את בודפשט בדצמבר 1944, ולנברג נעצר ונעלם.
ההערכות הן שהוא מת או הוצא להורג בשבי הסובייטי.
בשנים שלאחר מלחמת העולם השנייה שמה הממשלה השוודית דגש על פעולותיה ההומניטריות להצלת יהודים כאמצעי להסיט את הביקורת על יחסיה הכלכליים והפוליטיים עם הנאצים.
ראש ממשלת שוודיה, יירן פרסון הקים ב-1998 את כוח המשימה הבין-לאומי להנצחת זכר השואה אשר מטרתו היא לקדם את החינוך, המחקר והנצחת השואה (מלבד שוודיה, חברות בארגון כ-26 מדינות נוספות).
שוודיה זכתה באירוויזיון 2023, שהתקיים בליברפול שב, עם השיר "Tattoo" של לורן.
על מנת לבחור את שירה ונציגה לתחרות הפיק תאגיד השידור השוודי את הקדם המסורתי, המלודיפסטיבלן לשנת 2023.
שוודיה השתתפה בחצי הגמר הראשון, שנערך ב-9 במאי, שם הגיעה למקום השני.
היא המשיכה את הצלחתה בתחרות בערב הגמר, והוכרזה כזוכה עם 583 נקודות, כאשר הגיעה למקום הראשון בקולות השופטים ולמקום השני בהצבעות הקהל.
זהו ניצחונה השביעי של המדינה בתחרות הזמר של האירוויזיון – שיאנית הזכיות באירוע ביחד עם אירלנד.
בנוסף, הפכה לורן לאישה הראשונה ולאמן השני שזוכה בשתי מהדורות שונות של האירוויזיון (הראשון היה ג'וני לוגן האירי שזכה בשנים 1980 ו-1987).
זה כולל את קורניליה יאקובס, שהגיעה למקום הרביעי בגמר אירוויזיון 2022 עם השיר "Hold Me Closer".
תאגיד השידור השוודי, Sveriges Television (SVT), משדר ומפיק את הקדם הלאומי של שוודיה לאירוויזיון, המלודיפסטיבלן, מאז 1959.